**ՀԻՄՆԱՎՈՐՈՒՄ**

**ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԸ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ԿԱՄՈ ԿԱՐԵՆԻ ԱՎԵՏԻՍՅԱՆԻՆ ՏՐԱՄԱԴՐԵԼՈՒ ՄԱՍԻՆ**

Աբովյան համայնքի ավագանու քննարկմանը ներկայացվող «Աբովյան համայնքի սեփականություն հանդիսացող հողամասը կառուցապատման իրավունքով Կամո Կարենի Ավետիսյանին տրամադրելու մասին» որոշման նախագիծը մշակվել է Համաձայն Հողային օրենսգրքի 48.1-րդ հոդվածի, 76-րդ հոդվածի 5-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N 286 որոշմամբ հաստատված կարգի 46.2-րդ կետի «ա» ենթակետի։

Հաշվի առնելով Կամո Ավետիսյանի դիմումները (մուտք՝ 2025 թվականի հունիսի 19-ի N Ք-4113, 2025 թվականի հուլիսի 03-ի N Ք-4436) և Աբովյան համայնքի ղեկավարի առաջարկը (ելից՝ 2025թվականի հուլիսի 02-ի N Ե-4728), համայնքի բյուջեն համալրելու և նշված հողամասում առևտուր և սպասարկում իրականացնելու նպատակով առաջարկվում է կառուցապատման իրավունքով տրամադրել համայնքի սեփականություն հանդիսացող ք. Աբովյան, Զորավար Անդրանիկի փողոց, թիվ 5/7 հասցեում գտնվող բնակավայրերի նպատակային նշանակության ընդհանուր օգտագործման հողամասը։
«Աբովյան համայնքի սեփականություն հանդիսացող N 07-002-0041-0029 կադաստրային ծածկագրով հողամասը կառուցապատման իրավունքով տրամադրելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
«Աբովյան համայնքի սեփականություն հանդիսացող հողամասը կառուցապատման իրավունքով Կամո Կարենի Ավետիսյանին տրամադրելու մասին» որոշման նախագծի ընդունման կապակցությամբ Աբովյան համայնքի բյուջեի ծախսերում փոփոխություն չի առաջանում, իսկ եկամուտներն ավելանում են։

Տվյալ որոշման ընդունման արդյունքում ակնկալվում է՝

1️. Տնտեսական ակտիվության խթանում
Հողատարածքի տրամադրումը կխթանի տեղական առևտրի և սպասարկման ոլորտի զարգացումը՝ հնարավորություն ստեղծելով համայնքի փոքր և միջին բիզնեսի համար գործունեության նոր հնարավորություններ։

2️. Աշխատատեղերի ստեղծում
Առևտրի և սպասարկման օբյեկտի կառուցումն ու շահագործումը կնպաստեն նոր աշխատատեղերի ստեղծմանը՝ նպաստելով համայնքի բնակիչների զբաղվածության մակարդակի բարձրացմանը։

3. Հողատարածքների նպատակային օգտագործում
Ներկայումս ազատ և չօգտագործվող հողատարածքը կօգտագործվի ըստ նպատակային նշանակության՝ առանց խոչընդոտելու տարածքի ընդհանուր օգտագործման գործառույթներին։

4. Բարեկարգման և տարածքի արտաքին տեսքի բարելավում
Առևտրի և սպասարկման օբյեկտի շահագործման դեպքում նախատեսվում է նաև շրջակա տարածքի բարեկարգում, ինչը կբարելավի համայնքի բնակիչների կենցաղային պայմաններն ու տարածքի ընդհանուր տեսքը։

 ՀԱՄԱՅՆՔԻ ՂԵԿԱՎԱՐ՝ **ԷԴՈՒԱՐԴ ԲԱԲԱՅԱՆ**